text: [{"text_idx": "#000000", "text": "Do\u0301mararnir fyrireika seg til komandi kappingara\u0301r"}, {"text_idx": "#000001", "text": "Eins og fel\u00f8gini leggja seinastu hond a\u0301 fyrireikingarnar til komandi kappingara\u0301r hesa ti\u0301\u00f0ina, fyrireika do\u0301mararnir seg eisini."}, {"text_idx": "#000002", "text": "Do\u0301mararnir hava d\u00f8mt no\u0301gvar venjingardystir seinastu ti\u0301\u00f0ina og eru saman a\u0301 do\u0301maraskei\u00f0i komandi vikuskifti\u00f0. Skei\u00f0shaldari er navnframa danska do\u0301marapari\u00f0 Mads Hansen og Martin Gjeding, sum hava d\u00f8mt a\u0301 ovastu ro\u0301k i\u0301 donskum og altjo\u0301\u00f0a hondbo\u0301lti i\u0301 meira enn 20 a\u0301r."}, {"text_idx": "#000003", "text": "A\u0301 skei\u00f0num ver\u00f0a ny\u0301ggjastu reglur og tulkingar vi\u00f0gj\u00f8rdar, hvussu ein go\u0301\u00f0 felags linja ver\u00f0ur l\u00f8gd i\u0301 d\u00f8mingini, umframt testir. Eisini ver\u00f0ur almennur fyrilestur fri\u0301ggjadagin kl. 19.00 i\u0301 BankNordik, har Mads Hansen fer at grei\u00f0a fra\u0301, og fa\u0301a vit innlit i\u0301 spennandi altjo\u0301\u00f0a do\u0301maraheimin."}, {"text_idx": "#000004", "text": "Do\u0301maranevndin hja\u0301 HSF fegnast um vaksandi tali\u00f0 av do\u0301marap\u00f8rum seinastu a\u0301rini. Komandi kappingara\u0301r eru heili 10 p\u00f8r, sum kunnu d\u00f8ma dystir i\u0301 fremstu deildunum."}]